cyanic-selkie/wikianc huggingface dataset:
มาร์ติน ลูเทอร์
การแปลพระคัมภีร์ไบเบิลมาเป็นภาษาเยอรมัน (แทนที่ภาษาละติน) ทำให้สามารถเข้าถึงเหล่าฆราวาสได้มากขึ้น ซึ่งเป็นเหตุการณ์ที่ส่งผลกระทบอย่างมากต่อทั้งคริสตจักรและวัฒนธรรมเยอรมัน มันส่งเสริมการพัฒนาภาษาเยอรมันแบบมาตรฐาน และเพิ่มหลักการหลายประการในศิลปะของการแปลภาษา และมีอิทธิพลต่อการเขียนแปลภาษาอังกฤษ พระคัมภีร์ไบเบิลทินเดล เพลงสวดของเขาได้มีอิทธิพลต่อการพัฒนาของการร้องเพลงในศาสนจักรนิกายโปรเตสแตนต์ เขาได้สมรสกับคาธารินา ฟอน โบรา อดีตแม่ชี ซึ่งได้วางแบบจำลองสำหรับการแต่งงานแบบนักบวช โดยอนุญาตให้นักบวชในนิกายโปรเตสแตนต์สามารถแต่งงานกันได้
ในผลงานสองชิ้นต่อมาของเขา ลูเธอร์ได้แสดงความคิดเห็นที่เป็นปฏิปักษ์ต่อชาวยิวอย่างรุนแรง และเรียกร้องให้มีการเผาธรรมศาลาและการตายของพวกเขา วาทศิลป์ของเขาไม่ได้มุ่งเป้าไปที่ชาวยิวเพียงอย่างเดียว แต่ยังได้รวมไปถึงชาวนิกายโรมันคาทอลิก ชาวนิกายอนาบัปติสต์ (ศาสนาคริสต์นิกายที่ยึดถือการล้างบาป) และชาวคริสเตียนที่ปฏิเสธถึงหลักตรีเอกภาพ(Nontrinitarian) ลูเธอร์ได้เสียชีวิตลงในปี ค.ศ. 1546 ในขณะที่คำสั่งตัดขาดออกจากศาสนจักรของสมเด็จพระสันตะปาปาลีโอที่ 10 ยังคงมีผลบังคับใช้
ประวัติ
ลูเทอร์ได้ศึกษาเทววิทยา วรรณคดี ดนตรี และที่เอาใจใส่มากที่สุดคือกฎหมาย บิดาของลูเทอร์ก็ปรารถนาให้ลูเธอร์เป็นนักกฎหมาย แต่เมื่ออายุ 22 ปีเกิดเหตุการณ์หนึ่งคือเพื่อนของลูเทอร์ถูกฆ่าตายในเวลาดวลต่อสู้กับบุคคลหนึ่ง ทำให้ลูเทอร์กลายเป็นคนกลัวผี ขี้ขลาด ต่อมาอีก 2-3 วันลูเทอร์จะเข้าประตูมหาวิทยาลัย ก็เกิดฝนตกฟ้าร้อง ฟ้าผ่ามาใกล้ ๆ ลูเทอร์ได้อธิษฐานว่า ถ้ารอดพ้นไปได้จะบวชเป็นบาทหลวง ต่อมาในไม่ช้าในวันที่ 17 มกราคม ค.ศ.1505 ลูเธอร์ก็เข้าไปอยู่ในอารามคณะออกัสติเนียนในมหาวิทยาลัยวิตเทนบูร์ก ตั้งหน้าศึกษาคัมภีร์ไบเบิลอย่างเอาใจใส่ เป็นคนเฉลียวฉลาด พูดเก่ง จนในที่สุดก็ได้เป็นอาจารย์ในมหาวิทยาลัยนั้น
ในปี ค.ศ. 1511 ขณะที่ใช้ชีวิตอยู่ในอาราม ลูเทอร์ได้มีโอกาสไปแสวงบุญที่โรม และได้พบเห็นชีวิตของสันตะปาปาโอ่โถง หรูหราจนเกือบไม่มีกษัตริย์องค์ใดสู้ได้ และเห็นว่านักบวชไม่ควรดำเนินชีวิตอย่างนั้น
จนในปีค.ศ. 1515 สันตะปาปาเลโอที่ 10 อยากจะสร้างโบสถ์ให้งดงามสมตำแหน่งจึงได้ตั้งบัญญัติใหม่ว่า ถึงแม้จะทำความผิดเป็นอุกฉกรรจ์มหันตโทษเพียงไร ก็สามารถล้างบาปได้โดยซื้อใบฎีกาไถ่บาป และบรรดานายธนาคารทั้งหลายในประเทศต่าง ๆ ก็ตกลงเป็นเอเยนต์รับฝากเงินที่คนทั้งหลายจะชำระล้างบาปโดยไม่ต้องส่งไปโรม ลูเทอร์ได้เริ่มวิพากษ์วิจารณ์ และเรียกประชุมผู้รู้ทั้งหลายมาปรึกษา โต้เถียงกับบัญญัติใหม่
จนในปีค.ศ. 1517 เดือนตุลาคม ลูเทอร์ได้นำประกาศที่เรียกว่า "ญัตติ 95 ข้อ" (The 95 Theses) ไปปิดไว้ที่ประตู้หน้าโบสถ์เมืองวิตเทนบูร์ก ซึ่งมีเนื้อหาประณามการขายใบยกโทษบาปของสันตะปาปา และการกระทำที่เหลวแหลกอื่นๆ
ในเดือนมิถุนายน ค.ศ. 1521 ลูเทอร์ได้รับหมาย ”การตัดขาดจากศาสนา” (Excommunication) ซึ่งเป็นสารตราพระสันตะปาปา โดยที่ลูเทอร์ต้องออกจากเขตปกครองของจักรพรรดิไปที่วอร์มส์พร้อมกับผู้ติดตามอีกจำนวนหนึ่ง ที่นั่นท่านได้แปลพันธสัญญาใหม่เป็นภาษาเยอรมัน และได้เขียนงานเกี่ยวกับพิธีกรรมต่างๆ ซึ่งมีทั้งพิธีมิสซาและศีลศักดิ์สิทธิ์ ซึ่งลูเทอร์ตั้งใจที่จะให้ชาวบ้านซึ่งไม่เข้าใจภาษาละติน สามารถเข้าถึงหลักคำสอนและมีส่วนร่วมในพิธีกรรมต่าง ๆ ได้
ลูเทอร์ป่วยตายในวันที่ 18 กุมภาพันธ์ ปี ค.ศ. 1546 ขณะที่มีอายุได้ 62 ปี เขาได้เขียนข้อความสุดท้ายบนกระดาษแผ่นเล็ก ๆ ไว้ว่า เราเป็นขอทาน และนี่เป็นเรื่องจริง (เยอรมัน : Wir sind bettler. Hoc est verum)
ผลงานของลูเทอร์นี้ได้สร้างคุณประโยชน์แก่ผู้ที่ไม่รู้หนังสือละตินได้มีโอกาสเข้าใจแก่นแท้ของศาสนาได้ด้วยตนเอง ซึ่งตรงกับจุดประสงค์ของลูเธอร์ที่ต้องการให้บุคคลสามารถ รับผิดชอบในความเชื่อของตน โดยไม่ต้องอาศัยบุคคลที่ 3 เช่น นักบวช กฎเกณฑ์ต่าง ๆ ในศาสนาเป็นเพียงสิ่งเปลือกนอกที่ไม่สำคัญเท่ากับการที่บุคคลนั้นได้เผชิญหน้าต่อพระพักตร์พระเจ้าด้วยตนเอง นิกายนี้จึงได้ตัดประเพณี พิธีกรรม ตลอดจนศีลศักดิ์สิทธิ์บางเรื่องออกไปเหลือแต่พิธีบัพติศมาและพิธีมหาสนิทศักดิ์สิทธิ์ และสนับสนุนให้บุคคลเอาใจใส่ต่อพระคัมภีร์ ซึ่งเชื่อว่าเป็นพระวจนะของพระเจ้า ที่ทำให้มนุษย์เข้าถึงความรอดส่วนบุคคลภายในโบสถ์ของโปรเตสแตนต์จึงไม่มีรูปเคารพและศิลปกรรมที่ตกแต่งดังเช่นโบสถ์คาทอลิก บนแท่นบูชามีเพียงพระคัมภีร์เท่านั้นที่เป็นสื่อกลางระหว่างมนุษย์กับพระเจ้า ส่วนอื่น ๆ ที่นอกเหนือไปจากนี้เป็นเพียงเปลือกนอกที่มาจากตัณหาของมนุษย์ และทำให้เราเกิดความยึดถือยึดติดไม่สามารถเข้าถึงพระเจ้าได้
วลาร์ดิงเงิน
วลาร์ดิงเงิน (Vlaardingen) เป็นเมืองในจังหวัดเซาท์ฮอลแลนด์ ประเทศเนเธอร์แลนด์ ตั้งอยู่ทางตะวันตกเฉียงใต้ของประเทศ บนฝั่งเหนือของแม่น้ำนิวเวมาส เมืองมีพื้นที่ 26.71 กม² โดย 23.81 กม² เป็นผืนดิน มีประชากรอยู่ 71,938 คน (เดือนพฤษภาคม ค.ศ. 2006) เป็นเมืองท่าที่สำคัญ ผลิตสินค้าโลหะ เคมีภัณฑ์ ผลิตภัณฑ์นม และการประมงเป็นการค้า
การเสียชีวิตของนาแอล แมร์ซุก
ภูมิหลัง
เหตุการใช้ความรุนแรงของตำรวจในฝรั่งเศสเพิ่มขึ้นในช่วงไม่กี่ปีที่ผ่านมา เหตุยิงของตำรวจครั้งนี้นับเป็นครั้งที่ 3 ที่เกิดขึ้นระหว่างการเรียกให้หยุดรถในฝรั่งเศสใน พ.ศ. 2566 โดยใน พ.ศ. 2563 มีผู้เสียชีวิต 3 คน ตามมาด้วยผู้เสียชีวิต 2 คนใน พ.ศ. 2564 และมากเป็นประวัติการณ์ถึง 13 คนใน พ.ศ. 2565 ผู้เสียชีวิตจากเหตุเหล่านี้มักเป็นบุคคลผิวดำหรือบุคคลเชื้อสายอาหรับ นำไปสู่ข้อกล่าวหาเรื่องอคติทางเชื้อชาติภายในระบบตำรวจ ฝรั่งเศส ในเดือนพฤษภาคม พ.ศ. 2566 คณะมนตรีสิทธิมนุษยชนแห่งสหประชาชาติวิจารณ์กองกำลังตำรวจของฝรั่งเศสและเรียกร้องให้ดำเนินมาตรการสำคัญเพื่อแก้ไขปัญหาการใช้กำลังเกินกว่าเหตุที่ยังคงดำเนินอยู่ รัฐบาลฝรั่งเศสมักจะมองข้ามกรณีการใช้ความรุนแรงของตำรวจ บางครั้งถึงกับหลีกเลี่ยงการใช้ศัพท์นี้ ในขณะที่สหภาพตำรวจมักจะขัดขวางความพยายามที่จะปฏิรูปยุทธวิธีของตำรวจ ใน พ.ศ. 2565 ตำรวจประมาณ 5 นายถูกฟ้องดำเนินคดีจากเหตุยิงในลักษณะดังกล่าว
เมื่อวันที่ 19 กรกฎาคม พ.ศ. 2559 อาดามา ทราออเร ชายผิวดำอายุ 24 ปีในฝรั่งเศส เสียชีวิตระหว่างการคุมขังหลังจากถูกตำรวจควบคุมตัวและจับกุม เหตุการณ์นี้ก่อให้เกิดความไม่พอใจอย่างกว้างขวางและนำไปสู่การประท้วงขนานใหญ่ ความไม่พอใจและการประท้วงปะทุขึ้นอีกครั้งในเดือนพฤษภาคม พ.ศ. 2563 เมื่อตำรวจที่เกี่ยวข้องกับเหตุการณ์ดังกล่าวพ้นจากการถูกดำเนินคดีในข้อหาใด ๆ ในช่วงเวลาเดียวกันกับผลที่ตามมาของการฆ่าจอร์จ ฟลอยด์
ในวันที่ 14 มิถุนายน พ.ศ. 2566 อาลูแซ็ง กามารา ชายอายุ 19 ปี ถูกตำรวจสังหารระหว่างเรียกให้หยุดรถในเมืองอ็องกูแลม ครอบครัวของเขาและทางการกินีดำเนินการส่งร่างของเขากลับไปยังกรุงโคนาครี ประเทศกินี ขณะอยู่ที่นั่น ครอบครัวและเพื่อนของกามาราเรียกร้องขอความยุติธรรมต่อทางการฝรั่งเศส
นาแอล แมร์ซุก
นาแอล แมร์ซุก (พ.ศ. 2549 – 27 มิถุนายน พ.ศ. 2566) เป็นนักเรียนมัธยมปลายชาวฝรั่งเศสเชื้อสายแอลจีเรียอายุ 17 ปี และทำงานเป็นคนส่งพิซซา จากคำบอกเล่าของเจ้าหน้าที่กู้ชีพฉุกเฉินที่รู้จักนาแอล พ่อของเขาทิ้งแม่ไปก่อนที่เขาจะเกิด
แมร์ซุกไม่มีประวัติอาชญากรรม แต่เขา "เป็นที่รู้จักกันในหมู่ตำรวจ โดยเฉพาะอย่างยิ่งจากพฤติกรรมขัดขืนการจับกุม" และอันที่จริงเคยถูกตั้งข้อหาขัดคำสั่งเจ้าพนักงานเมื่อสุดสัปดาห์ก่อนหน้า และอีก 5 ครั้งนับตั้งแต่ พ.ศ. 2564 แฟ้มประวัติของเขาบันทึกเหตุการณ์ 15 เหตุการณ์ ซึ่งรวมถึงการใช้ป้ายทะเบียนรถปลอม การขับรถโดยไม่มีประกันภัย และการจำหน่ายและเสพยาเสพติด
การยิง
เมื่อวันที่ 27 มิถุนายน พ.ศ. 2566 ชายอายุ 17 ปีที่ได้รับการระบุชื่อว่า นาแอล แอม. (Nahel M.) กำลังขับรถเมอร์เซเดส-เอเอ็มจี ที่เช่ามา โดยไม่มีใบอนุญาตขับขี่ในเมืองน็องแตร์ ชานกรุงปารีส นาแอลมีอายุน้อยเกินกว่าที่จะทำใบขับขี่เต็มรูปแบบได้ ถึงกระนั้นเขาก็ทำงานเป็นคนขับรถส่งอาหาร ในรถที่เขาขับมายังมีผู้โดยสารอีกสองคน นาแอลซึ่งมีเชื้อสายแอลจีเรีย ถูกตำรวจสองนายเรียกให้หยุดเนื่องจากทำผิดกฎจราจรเมื่อเวลาประมาณ 08.30 น. (เวลาออมแสงยุโรปกลาง) บริเวณถนนฟร็องซัว อาราโก ใกล้กับจัตุรัสเนลสัน แมนเดลา
ระหว่างการเผชิญหน้ากัน หนึ่งในเจ้าหน้าที่ซึ่งเป็นดาบตำรวจอายุ 38 ปี เล็งปืนไปที่หน้าต่างรถฝั่งคนขับ (นาแอล) ในขณะที่เจ้าหน้าที่อีกนายบอกให้นาแอลดับเครื่องยนต์ (ภายหลังเจ้าหน้าที่ทั้งสองกล่าวหาว่านาแอลปฏิเสธที่จะปฏิบัติตามคำสั่งของพวกเขา) ในวิดีโอที่บันทึกเหตุการณ์ไว้มีเสียงคนพูดว่า "เอ็งจะโดนยิงหัว" (แต่ยังไม่แน่ชัดว่าใครพูด) เมื่อนาแอลพยายามขับรถหลบหนี ดาบตำรวจก็ยิงเข้าที่หน้าอกของเขาในระยะเผาขน (ภายหลังเจ้าหน้าที่ทั้งสองอ้างว่าพวกเขาเห็นว่าตัวเองกำลังตกอยู่ในอันตราย โดยยืนยันว่านาแอลจงใจขับรถพุ่งเข้าหาพวกเขา) รถของนาแอลเร่งความเร็วออกไปและชนกับเสาที่อยู่ใกล้ ๆ
ดาบตำรวจที่ยิงนาแอลให้ความช่วยเหลือทางการแพทย์ฉุกเฉินแก่เขา แต่เขาเสียชีวิตเมื่อเวลา 09.15 น. ผู้โดยสารที่นั่งข้างนาแอลออกจากรถหนีไป ในขณะที่ผู้โดยสารด้านหลังถูกตำรวจควบคุมตัวไว้ชั่วครู่ แต่ภายหลังได้รับการปล่อยตัว
ผู้เห็นเหตุการณ์คนหนึ่งได้บันทึกวิดีโอเหตุการณ์ดังกล่าวซึ่งต่อมาได้รับการแชร์ทางสื่อสังคม
ความไม่สงบทั่วประเทศ
เสียงไม่พอใจของสาธารณชนจากเหตุยิงนาแอลได้กลายเป็นการประท้วงและการจลาจลในที่สุด ในเมืองน็องแตร์ ประชาชนเริ่มประท้วงนอกสำนักงานตำรวจเมื่อวันที่ 27 มิถุนายน ซึ่งต่อมาลุกลามกลายเป็นการจลาจลเมื่อผู้ประท้วงจุดไฟเผารถ ทุบทำลายป้ายรถประจำทาง และยิงพลุใส่ตำรวจ ในเมืองวีรี-ชาตียงทางตอนใต้ของกรุงปารีส มีรายงานว่าเยาวชนกลุ่มหนึ่งจุดไฟเผารถประจำทาง
ในเมืองม็องต์-ลา-ฌอลีซึ่งอยู่ห่างจากกรุงปารีสไปทางตะวันตกเฉียงเหนือ 25 ไมล์ ศาลาว่าการเมืองถูกจุดไฟเผาหลังจากถูกระเบิดเพลิงในคืนวันที่ 27 มิถุนายน การปะทะกันดำเนินไปตลอดทั้งคืนทั่วฝรั่งเศส รวมทั้งในเมืองตูลูซและลีล ยังมีรายงานความไม่สงบในเมืองอาเนียร์-ซูร์-แซน, กอลงบ์, ซูว์แรน, โอแบร์วีลีเย, กลีชี-ซู-บัว และม็องต์-ลา-ฌอลี
เมื่อถึงวันที่ 29 มิถุนายน มีผู้ถูกจับกุมกว่า 150 คน เจ้าหน้าที่ได้รับบาดเจ็บ 24 นาย และรถยนต์ 40 คันถูกเผา ด้วยเกรงว่าความไม่สงบจะรุนแรงขึ้น เฌราลด์ ดาร์มาแน็ง รัฐมนตรีว่าการกระทรวงมหาดไทยฝรั่งเศส จึงระดมกำลังเจ้าหน้าที่ 1,200 นายเพื่อควบคุมสถานการณ์ทั้งในและรอบกรุงปารีส ภายหลังได้เพิ่มอีก 2,000 นาย  และในวันที่ 29 มิถุนายน ดาร์มาแน็งประกาศว่ารัฐบาลจะระดมกำลังเจ้าหน้าที่ 40,000 นายทั่วประเทศ
วันที่ 29 มิถุนายน มีการเดินขบวนในเมืองน็องแตร์เพื่อรำลึกถึงนาแอล
สลอบอดัน มีลอเชวิช
สลอบอดัน มีลอเชวิช (Слободан Милошевић, Slobodan Milošević, ) เกิดเมื่อวันที่ 20 สิงหาคม ค.ศ. 1941 เสียชีวิตเมื่อวันที่ 11 มีนาคม ค.ศ. 2006) เป็นอดีตประธานาธิบดีแห่งเซอร์เบีย และ สหพันธ์สาธารณรัฐยูโกสลาเวีย และยังเป็นผู้นำพรรคสังคมนิยมเซอร์เบีย มีลอเชวิชเสียชีวิตด้วยโรคกล้ามเนื้อหัวใจตายเหตุขาดเลือด ในเรือนจำของศาลอาญาโลก ณ กรุงเฮก เนเธอร์แลนด์ ระหว่างที่เขาถูกดำเนินคดีในข้อหาก่ออาชญากรรมในคอซอวอ สังหารล้างเผ่าพันธุ์ในบอสเนีย และก่ออาชญากรรมสงครามในโครเอเชีย
ปฐมวัย
มีลอเชวิชเป็นชาวมอนเตเนโกรโดยกำเนิด เกิดที่เมืองพอชาเรวัตส์ในราชอาณาจักรยูโกสลาเวีย (ปัจจุบันเมืองนี้อยู่ในประเทศเซอร์เบีย) บิดาของเขาฆ่าตัวตายในขณะที่เขาเรียนชั้นมัธยมศึกษา ส่วนมารดาก็ผูกคอตายในอีกสิบปีต่อมา
มณฑลแคนาดา
มณฑลแคนาดา (Province of Canada, Province du Canada) หรือ สหมณฑลแคนาดา (United Province of Canada) เป็นอาณานิคมของสหราชอาณาจักรในทวีปอเมริกาเหนือระหว่างค.ศ. 1841 ถึง 1867 รัฐบาลกรุงลอนดอนได้จัดตั้งมณฑลนี้ขึ้นตามคำแนะนำของลอร์ดเดอร์แฮม ภายหลังเกิดเหตุกบฎค.ศ. 1837–1838
มณฑลแคนาดาถูกยุบลงเมื่อมีการสถาปนาสมาพันธรัฐแคนาดาขึ้นมาในวันที่ 1 กรกฎาคม 1867 ซึ่งได้แบ่งแคนาดาออกเป็นสองส่วนอีกครั้ง คือรัฐออนแทรีโอ และรัฐควิเบก
จาง ไอหลิง
จาง ไอหลิง  หรือ ไอลีน จาง (Eileen Chang) เป็นนักเขียนนวนิยาย และบทภาพยนตร์ชาวจีน
ผลงานของเธอมักเป็นเรื่องราวเกี่ยวกับความสัมพันธ์ระหว่างชาย-หญิง โดยมีฉากหลังเป็นเมืองเซี่ยงไฮ้ หรือฮ่องกงภายใต้การปกครองของญี่ปุ่นในช่วงทศวรรษ 1940 ที่มีชื่อเสียงและนำมาดัดแปลงเป็นภาพยนตร์ เช่นเรื่อง Love in a Fallen City (倾城之恋, รักในฝัน) ในปี 1984 นำแสดงโดย โจว เหวินฟะ, Red Rose White Rose (红玫瑰与白玫瑰) ในปี 1994 นำแสดงโดย โจน เช็ง และ  Lust, Caution  (色，戒, เล่ห์, ราคะ) ในปี 2007 นำแสดงโดย เหลียง เฉาเหว่ย และทัง เหวย
จาง ไอหลิง มีชื่อจริงว่า จาง หยิง (Zhang Ying, 張瑛) เกิดที่เซี่ยงไฮ้ในครอบครัวที่แตกแยก เนื่องจากบิดามีภรรยาหลายคนและติดฝิ่น ครอบครัวของเธอมีฐานะดีเนื่องจากบรรพบุรุษฝ่ายพ่อเป็นขุนนาง และบรรพบุรุษฝ่ายแม่เป็นแม่ทัพในยุคราชวงศ์ชิง  จางได้รับการศึกษาเป็นอย่างดีตั้งแต่เด็กจนได้รับทุนไปศึกษาต่อที่มหาวิทยาลัยลอนดอน แต่ต้องยกเลิกเนื่องจากเกิดสงครามจีน-ญี่ปุ่นครั้งที่สอง เธอจึงเข้าเรียนวรรณคดีศึกษาที่มหาวิทยาลัยฮ่องกงแทน แต่ต้องยุติการเรียนลงกลางคันเนื่องจากญี่ปุ่นเข้ายึดครองฮ่องกง
ผลงานเขียนชิ้นแรกของเธอ เป็นบทภาพยนตร์เรื่อง ปู้เหลียวฉิง (不了情, Bu Liao Qing, รักนิรันดร์) นำมาสร้างเป็นภาพยนตร์โดยชอว์บราเดอส์ในปี 1947 ในช่วงต้นทศวรรษ 1950 เธอทำงานเป็นนักแปลให้กับสำนักข่าวสารอเมริกัน (USIS) และเริ่มเขียนนวนิยายภาษาอังกฤษเรื่องแรก ชื่อ The Rice Sprout Song ตีพิมพ์ในปี 1955
นเรศวร 261
กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน หรือ หน่วยปฏิบัติการพิเศษนเรศวร 261 เป็นหน่วยตำรวจที่มีขีดความสามารถในการยุทธ์เคลื่อนที่ทางอากาศ การยุทธส่งทางอากาศ การรบพิเศษ และการปฏิบัติการพิเศษ เพื่อตอบโต้ต่อภัยคุกคามที่เป็นทหารและไม่ใช่ทหาร ในการสงครามพิเศษ และการแก้ไขปัญหา การก่อความไม่สงบ, การก่อการร้าย, การแย่งชิงตัวประกัน การจับกุม ฯลฯ ทุกรูปแบบ ตามแนว "การบริหารวิกฤตการณ์" (Crisis Management) ด้วยการปฏิบัติการปกปิด โดยมีพื้นที่รับผิดชอบระดับประเทศไทย ก่อตั้งขึ้นเมื่อ พ.ศ. 2526 ปัจจุบันเป็นหน่วยระดับกองกำกับการ มีอุปกรณ์ครบมือ เช่น ปืนยิงแห, ปืนไฟฟ้า, ปืนพก, ปืนลูกซอง, ปืนกลเบา, ปืนกลมือ, ปืนเล็กยาว, ปืนเล็กสั้น, ระเบิดมือ, ระเบิดแก๊สน้ำตา, ปืนไรเฟิลซุ่มยิง, อุปกรณ์ต่อต้านการจลาจล ฯลฯ และมีผู้กำกับการเป็นหัวหน้าหน่วยราชการ ขึ้นตรงกับกองบังคับการสนับสนุนทางอากาศ กองบัญชาการตำรวจตระเวนชายแดน
การก่อตั้งหน่วย
ในช่วงทศวรรษที่ 70 โลกต้องเผชิญภัยคุกคามที่น่าหวาดกลัวอันเนื่องมาจากการจับยึดตัวประกัน การก่อวินาศกรรม และการลอบสังหาร โดยกลุ่มที่อ้างตัวผู้ก่อการร้าย ตามแบบสงครามอสมมาตร ภัยคุกคามนี้ได้อยากตัวจากความขัดแย้งในอาหรับและอิสราเอล ไปสู่รัฐสนับสนุนต่าง ๆ ในการก่อตั้งอิสราเอล และเป็นที่นิยมอย่างมากในกลุ่มประเทศที่นับถืออิสลาม การแนวทางที่กลุ่มก่อการร้ายใช้ ทำให้หลายประเทศตระหนักถึงความร้ายแรง และความน่ากลัวที่จะเกิดขึ้น และส่งผลกระทบต่อความสงบสุขของรัฐ จนทำให้หลายประเทศต่างตกลงกันที่จะแบ่งแยกความแตกต่างของอาชญากรรม และการก่อการร้าย เพื่อให้รัฐภาคีใช้วิธีทางกฎหมายเพื่อระงับยับยั้งและจับกุม
ประเทศไทยขณะนั้นยังไม่ได้ตระหนักถึงภัยคุกคามนี้อย่างเด่นชัด เพียงแต่มีหน่วยงานบางหน่วยที่เกี่ยวข้องอาจมีการฝึกเตรียมการใช้กำลังอยู่บ้างอันเนื่องมากจาก มีความล่อแหลมที่จะเกิดเหตุการณ์ลักษณะการปล้นยึดอากาศยานของกองทัพอากาศเท่านั้น จนกระทั่งเหตุการณ์สำคัญ เมื่อ พ.ศ. 2524 ได้มีการปล้นยืดอากาศยาน ของสายการบิน การูด้า ของประเทศอินโดนีเซีย มาลง ณ ท่าอากาศยานดอนเมือง กรุงเทพ ฯ แต่มีการใช้กำลังในท้ายที่สุด เพื่อยุติเหตุการณ์ โดยการปฏิบัติของกองทัพอากาศร่วมกองทัพอินโดนีเซ๊ย ทำให้รัฐบาลไทยขณะนั้น ตระหนักโดยทันทีว่าภัยคุกคามนี้ได้มาถึงแล้ว จึงได้สั่งการให้มีการจัดตั้ง คณะกรรมการนโยบายและอำนวยการแก้ไขปัญหาการก่อการร้ายสากล ขึ้น และได้มีการกำหนดลักษณะสำคัญของการก่อการร้ายสากล ตลอดจนแนวทางปฏิบัติของหน่วยงานต่าง ๆ ที่เกี่ยวข้อง ตั้งแต่ในขั้นเตรียมการ ปฏิบัติการ ฯลฯ ทั้งนี้ตามคำสั่งลงวันที่ 1 ก.พ. 2526 ได้สั่งการให้กองทัพบก กองทัพเรือ กองทัพอากาศ และตำรวจ ได้ดำเนินการคัดสรรบุคลากรที่มีความสามารถ เพื่อประกอบกำลังในการแก้ไขปัญหาการก่อการร้ายดังกล่าวด้วย
กรมตำรวจ จึงได้พิจารณาหน่วยงานที่มีขีดความสามารถสูง และมีอาวุธยุทโธปรณ์เพียงพอ จึงได้พิจารณาสั่งการให้ กองบัญชาการตำรวจตระเวนชายแดน รวบรวมข้าราชการตำรวจที่สมัครใจเข้ารับการฝึกฝนเพื่อเป็นบุคลากรของหน่วยปฏิบัติการพิเศษที่จะตั้งขึ้นนี้ โดยอาศัยครูฝึกของกองกำกับการสนับสนุนทางอากาศ กองบัญชาการตำรวจตระเวนชายแดน เป็นหลักในการดำเนินการฝึก และเริ่มการฝึกโดยใช้พื้นที่ของ กองกำกับการสนับสนุนทางอากาศ (ค่ายนเรศวร) อ.ชะอำ จว.เพชรบุรี และเริ่มการฝึกครั้งแรกเมื่อ 19 ก.ย. 2526 จนได้รับคำสั่งอนุมัติให้จัดตั้งหน่วยใน วันที่ 18 ธ.ค. 2527 เป็นหน่วยงานพิเศษในสังกัดกองกำกับการสนับสนุนทางอากาศตำรวจตระเวนชายแดน ต่อมาปลายปี 2529 ตามพระราช กฤษฎีกาแบ่งส่วนราชการกรมตำรวจ กระทรวงมหาดไทย ฉบับที่ 14 หน่วยปฏิบัติการพิเศษนเรศวร 261 ได้รับการบรรจุเข้าเป็นส่วนราชการระดับ กองร้อย ในอัตราการจัดของกองกำกับการสนับสนุนทางอากาศตำรวจตระเวนชายแดน คือ กองร้อยที่ 4 กองกำกับการสนับสนุนทางอากาศ กองบัญชาการตำรวจตระเวนชายแดน ต่อมาในปี 2548 ได้มี พ.ร.ฎ.แบ่งส่วนราชการสำนักงานตำรวจแห่งชาติ ได้ยกฐานะขึ้นเป็นหน่วยระดับ " กองกำกับการ " คือ " กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน " มาจนปัจจุบัน
ความหมายของชื่อหน่วย
คณะผู้ดำเนินการฝึก และ คณะครูฝึก ได้ร่วมกันพิจารณาชื่อเรียกหน่วยที่เหมาะสม ซึ่งพิจารณาจากความหมายที่เป็นมงคลแก่หน่วย เป็นที่เคารพยึดมั่นของ " เหล่านักรบแห่งค่ายนเรศวร " ประกอบกับเป็นพระนามของกษัตริย์นักรบ " สมเด็จพระนเรศวรมหาราช " และยังเป็นนามค่ายซึ่งได้รับ พระราชทานจากพระบาทสมเด็จพระเจ้าอยู่หัว จึงให้ชื่อหน่วยปฏิบัติการพิเศษนี้ว่า " นเรศวร " ส่วนเลข " 261 " มีที่มาจาก ปีที่ได้รับเริ่มการฝึก พ.ศ. 2526 และ เลข 1 มาจากรุ่นที่ทำการฝึก คือ รุ่นที่ 1 นั้นเอง แต่ในเวลาต่อมา หลังจากที่มีการฝึกได้แล้วหลายรุ่นก็ยังไม่ได้เปลี่ยนแปลงชื่อหน่วยไปเป็นอย่างอื่น เพราะเลขดังกล่าว ยังประกอบกับได้เลข 9 ซึ่งถือเป็นเลขมงคล จึงใช้สืบต่อมาจนปัจจุบัน
ภารกิจ
นเรศวร 261 มีภารกิจด้านการปฏิบัติการต่อต้านการก่อการร้ายสากลและการก่อการร้ายในเมืองทุกรูปแบบ นอกจากนั้นยังมีภารกิจการถวายความปลอดภัยแด่พระบาทสมเด็จพระเจ้าอยู่หัวฯ สมเด็จพระนางเจ้าฯ พระบรมราชินีนาถและ พระบรมวงศานุวงศ์ เมื่อเสด็จแปรพระราชฐานประทับแรม ณ พระตำหนักต่าง ๆ ทั่วประเทศ รักษาความปลอดภัยบุคคลสำคัญ และสถานที่สำคัญซึ่งมีผลกระทบต่อความมั่นคงของชาติ งานเก็บกู้และทำลายวัตถุระเบิด และงานกู้ภัยทางยุทธวิธี
นากาโดริ
ภูมิศาสตร์
นากาโดริตั้งอยู่ในแนวภูเขาไฟนาสุซึ่งเป็นพื้นที่ที่มีหิมะตกหนักและมีสภาพภูมิอากาศแบบฝั่งทะเลญี่ปุ่น นากาโดริยังตั้งอยู่ในที่ราบลุ่มฟูกูชิมะซึ่งเป็นที่รู้จักในประเทศญี่ปุ่นในด้านของการผลิตผลไม้เช่น ลูกท้อและผลไม้อื่น ๆ รวมถึงการปลูกผัก ข้าว และแตงกวา
Yamaha XT1200Z Super Ténéré
รถมอเตอร์ไซค์ Yamaha XT1200Z Super Ténéré เป็นจักรยานยนต์บิ๊กไบค์ ที่ผลิตโดย Yamaha Motor Corporation เปิดตัวสู่ตลาดเมื่อปี 2553 ที่งาน Turkish Bike Show ซึ่งจัดที่เมืองอิสตันบูล,ประเทศตุรกี เป็นรถมอเตอร์ไซค์ adventure touring รุ่นล่าสุดของค่ายยามาฮ่า ชื่อรุ่น (เทเนเร่) ตามชื่อเขตทะเลทรายตอนกลาง ทางใต้ของทะเลทรายสะฮารา ใช้เครื่องยนต์ระบายความร้อนด้วยน้ำ (liquid-cooled), สี่จังหวะ (4-strokes), ระบบหัวฉีด (fuel-injected), 1,199 cc (73.2 cu in) เครื่องยนต์ parallel-twin แบบ 270-degree crankshaft กับห้องเกียร์ six-speed เพลาท้ายขับด้วย shaft นอกจากนี้ ยังมีระบบป้องกันล้อหมุนฟรีแบบหลายโหมด (multi-mode traction control system) และ electronic throttle control (YCC-T) พร้อมด้วยmode off-road, ตัวเลือกปรับ engine mapping, และ combined brakes with ABS แนวคิดในการพัฒนาของรถคือ "Ultimate Gear for Intercontinental Adventure" สำหรับ traction control system ได้รับการพัฒนามาจากรถแข่ง Yamaha YRF-M1 โดยมีทั้งหมด 3 โหมด TCS1 แบบมาตรฐาน, TCS2 แบบควบคุมอย่างมีประสิทธิภาพสูงสำหรับทางลื่น, OFF ปิดระบบป้องกันล้อหมุนฟรี นอกจากนี้ยังมีระบบเปลี่ยน engine mapping ตามสภาพการขับขี่ D-mode เปลี่ยนการเปิดวาล์วลิ้นปีกผีเสื้อและปรับการตอบสนองให้เหมาะสม, S-mode ดึงประสิทธิภาพของเครื่องยนต์และการตอบสนองอย่างรวดเร็ว และสุดท้ายคือ T-mode ปรับการตอบสนองของเครื่องยนต์ให้เหมาะกับการขับขี่ระยะไกลแบบทัวริ่งและการขับขี่ในเมือง
ข้อมูลจำเพาะ
Update ถึงปีล่าสุดรุ่นปี2013 (*1) ข้อมูลแรงม้ากับแรงบิดเป็นข้อมูลของรถสเปคยุโรป สำหรับสเปคอเมริกา,ยามาฮ่าอเมริกาไม่เปิดเผยข้อมูลแต่อาจจะเทียบเท่ากันเป็นการคาดเดาโดยสื่อ
ระบบเบรก ABS
มีข้อคิดเห็นและข้อเสนอแนะจากผู้ใช้บางคนว่าระบบเบรกABSของ super tenere ไม่สามารถที่จะเลือกที่จะปิดระบบชั่วคราวได้ ทำให้คนที่ชอบขับแบบมอเตอร์คลอสซึ่งบางครั้งต้องการระยะเบรกที่มากกว่าปรกติ (ไถลไปกับพื้น) เพื่อความสนุกได้คอมเม้นต์ทางยามาฮ่า. ทางยามาฮ่าตอบกลับว่าเนื่องจากเบรกรถ super tenereนั้นดีมาก (so powerful). อาจจะดีเกินไปในบางจังหวะทำให้ล้อล๊อคง่ายในทางฝุ่น. ทางยามาฮ่าเลยไม่ได้ทำให้ disable ABS ได้.
ตลาดไทย
เริ่มเปิดให้จองที่ Yamaha rider club ตั้งแต่ปลายปี2011ที่ Yamaha rider club. เปิดตัวอย่างเป็นทางการในงาน Bangkok motor show 2011 ขายเป็นชุดพร้อมกระเป๋าข้างอย่างเดียวหรือเลือกชุดของแต่ง14รายการ เป็นกระเป๋าข้าง,แผ่นป้องกันไฟหน้า, กันล้ม, ไฟตัดหมอก, skid plate, กระเป๋าบน และอื่นๆ รถที่นำเข้าเป็นรถ spec อเมริกาสำหรับขายใน california (California spec)
ตลาดอเมริกา
เริ่มขายตั้งแต่ model 2012 โดยเปิดให้จองแบบสั่งจองล่วงหน้าตั้งแต่1 กันยายน 2010 ถึง 31 มีนาคม 2011 รถล๊อตแรกเริ่มส่งมอบตั้งแต่เดือนพฤษภาคม 2011.
ตลาดญี่ปุ่น
มีขายผ่านทางร้าน YSP (Yamaha specialist) โดยเริ่มเปิดให้จองถึง 18 กรกฎาคม 2010 เริ่มส่งมอบให้ลูกค้าตั้งแต่เดือนตุลาคมปลายเดือนปี 2010 มีสีให้เลือก 4 สี (รายละเอียดตาม Model รุ่นปี). เป็นรถที่ผลิตในญี่ปุ่นแต่ต้องนำเข้ากลับเข้ามาขายเนื่องจากทางยามาฮ่าไม่ได้ออกรุ่นสำหรับขายในประเทศ พฤศจิกายนปี 2011 มีข่าวว่าทาง YSP ได้ปิดการขายรถชั่วคราวเนื่องจาก model 2012 ไม่ผ่านมาตรฐานความปลอดภัยระบบเบรก ABS ของประเทศญี่ปุ่น ปัจจุบันสามารถขายได้ตามปรกติ (ต้องการการยืนยัน)
First edition
(ตลาดยุโรป) รุ่นเปิดตัว (Lunch model) เปิดตัวพร้อมกับตัวรถในยุโรปในปีแรก
Worldcrosser
(ตลาดยุโรป) เปิดตัวครั้งแรกที่งาน Paris show เป็นรุ่นที่เพิ่มอุปกรณ์ป้องกันและเพิ่มความสวยงาม เพื่อที่จะสามารถนำไปใช้ที่ธุรกันดารและห่างไกลได้มากขึ้นประกอบด้วย นอกจากนี้รุ่นเปิดตัวเมื่อปี 2012 ยังสามารถเลือกลายกราฟิกติดที่เครื่อง,กระจกหน้า,ขอบล้อ มีสองสีให้เลือกลายบล็อกสีดำพื้นสีเหลืองทอง (black speed block with yellow gold accents) หรือลายบล็อกตัวHตั้งสีแดงพื้นสีแดง (red speedblock with red accents) อุปกรณ์ทั้งหมดติดตั้งเป็นแบบ retrofit ที่Yamaha dealer.
Worldcrosser R
(ตลาดยุโรป) เหมือนรุ่น world crosser แต่ได้เพิ่มอุปกรณ์อีกสี่อย่าง
รุ่นเปิดตลาดในอเมริกา (2012)
หลังจากเปิดตัวในยุโรปก็ได้มีการเปิดตัวรถรุ่นนี้ในตลาดอเมริกา มีขาตั้งกลาง (center stand) และปลั๊กเสียบไฟแบบที่จุดบุหรี่ติดตั้งอยู่ที่แฟริ่ง (dash-mounted power outlet) เป็นอุปกรณ์มาตรฐาน, ในชุดอุปกรณ์มาตรฐานสามารถเลือกที่จะติดตั้งปลอกแฮนด์ที่เป็นฮีทเตอร์ภายในตัว (heated grips), ตัวเบี่ยงทิศทางลมด้านข้าง (side wind deflectors), กระจกบังลมหน้าแบบสูง (tall windscreen), และเบาะต่ำกว่าเดิม1.3นิ้ว (1.3 inch lower seat) นอกจากนี้ยังสามารถเลือกaccessories packageได้อีก3แบบ
ชุดที่1.ประกอบไปด้วยการ์ดเครื่อง (engine guard), แผ่นไถลอะลูมิเนียมรองใต้เครื่อง (aluminum skid plate), และ แผ่นป้องกันไฟหน้า (headlight protector)
ชุดที่2.ประกอบไปด้วยกล่องด้านบน (top case), ปลอกแฮนด์ที่เป็นฮีทเตอร์ภายในตัว (heated grips), กระจกบังลมหน้าแบบสูง (tall windscreen), และชุดอุปกรณ์เบี่ยงทิศทางลม (wind deflector kit)
ชุดที่3.ประกอบไปด้วยกล่องข้างอะลูมิเนียม (aluminum side cases), กระเป๋าติดถังน้ำมัน (tank bag), กระจกบังลมหน้าแบบสูง (tall windscreen), และชุดอุปกรณ์เบี่ยงทิศทางลม (wind deflector kit)
รุ่นปี 2010
ตลาดอเมริกา : มีสีให้เลือกสองสี Viper blue (น้ำเงินฟ้า) และสี silver tech ยังไม่เปิดตัวในตลาดอเมริกา
ตลาดญี่ปุ่น : มีให้เลือก4สี Vivid purplish blue cocktail (ビビッドパープリッシュブルーカクテル5), Silver (シルバー3), Black matallic X (ブラックメタリックX) และ Bluish white cocktail (ブルーイッシュホワイトカクテル1)
รุ่นปี 2011
เปลี่ยนเฉพาะสี มีสีให้เลือกสองสี Impact blue (น้ำเงินเข้ม) และสี Raven (ดำ) ยังไม่เปิดตัวในตลาดอเมริกา
รุ่นปี 2012
ตลาดอเมริกา : เปิดตัวเป็นครั้งแรกด้วยสี Impact blue (น้ำเงินเข้ม) และสี Raven (ดำ)
ตลาดยุโรป : เพิ่มตัวเลือกสีเป็น4สีโดยคงสีเดิมสองสี Impact blue (น้ำเงินเข้ม) และ สี Raven (ดำ) และเพิ่มอีก2สี Competition white (ขาวมีลายบล็อกสีแดง) และ Silver viper tech (สีเงิน).
ตลาดไทย : มีสีให้เลือก4สี Impact blue (น้ำเงินเข้ม), Bluish (ฟ้าอ่อน), White, Raven (ดำ)
รุ่นปี 2013
ตลาดอเมริกา : เปลี่ยนตัวเลือกสีเป็น2สี Matte gray หรือ สีpearl white
ตลาดยุโรป : รุ่นธรรมดาเปลี่ยนตัวเลือกสีเป็น3สี Matte gray, Competition white, Yamaha blue รุ่น worldcrosser เปลี่ยนเป็นสี Yamaha blue
ครุยและเข็มวิทยฐานะของจุฬาลงกรณ์มหาวิทยาลัย
ครุยวิทยฐานะของจุฬาลงกรณ์มหาวิทยาลัย เป็นเสื้อครุยที่ได้รับพระราชทานพระบรมราชานุญาตจากพระบาทสมเด็จพระมงกุฎเกล้าเจ้าอยู่หัวให้จัดสร้างขึ้นเพื่อเป็นเกียรติยศสำหรับผู้สำเร็จการศึกษาจากโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว (ต่อมา คือ จุฬาลงกรณ์มหาวิทยาลัย) เมื่อสามารถจัดการเรียนการสอนถึงขั้นปริญญาได้ แต่ในขณะนั้นโรงเรียนข้าราชการพลเรือนจัดการเรียนการสอนในระดับประกาศนีบัตรเท่านั้นจึงไม่มีการจัดสร้างครุยขึ้น แต่ในเบื้องต้นพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สร้างเข็มที่ทำด้วยเงินล้วนเป็นรูปพระเกี้ยว เรียกว่า เข็มบัณฑิต (เข็มวิทยฐานะ ในปัจจุบัน) เพื่อใช้เป็นเครื่องหมายเพื่อแสดงว่าเป็นผู้สำเร็จการศึกษาจากโรงเรียนข้าราชการพลเรือนตั้งแต่ พ.ศ. 2457 ปัจจุบัน ผู้สำเร็จการศึกษาจากจุฬาลงกรณ์มหาวิทยาลัยนั้นยังคงได้รับเข็มวิทยฐานะเพื่อใช้เป็นเครื่องหมายของบัณฑิตสืบมา
เมื่อโรงเรียนข้าราชการพลเรือนได้รับการประดิษฐานขึ้นเป็นจุฬาลงกรณ์มหาวิทยาลัยและมีการปรับปรุงการจัดการเรียนการสอนถึงขั้นปริญญาแล้ว จึงมีการจัดสร้างครุยขึ้นเมื่อ พ.ศ. 2473 ในรัชสมัยพระบาทสมเด็จพระปกเกล้าเจ้าอยู่หัว มีลักษณะเป็นครุยผ้าโปร่งขาว มีสำรดติดขอบโดยรอบ รวมทั้งบริเวณแขนและปลายแขน พื้นสำรดนั้นมีสีแตกต่างกันตามชนิดของครุย กล่าวคือ ครุยพระบรมราชูปถัมภก พื้นสำรดสีเหลือง, ครุยประจำตำแหน่งคณาจารย์และผู้บริหารมหาวิทยาลัย พื้นสำรดสีชมพู, ครุยดุษฎีบัณฑิต พื้นสำรดสีแดง ส่วนครุยมหาบัณฑิตและครุยบัณฑิต พื้นสำรดสีดำ มีพระเกี้ยวติดตามแนวดิ่งกลางสำรดบริเวณหน้าอก สำหรับครุยวิทยฐานะนั้นจะใช้แถบสีตามสีประจำคณะบริเวณตอนกลางสำรดเพื่อระบุคณะที่บัณฑิตสังกัด
ผู้มีสิทธิใช้ครุยสามารถสวมครุยทับเครื่องแบบหรือเครื่องแต่งกายที่สุภาพได้ในงานพระราชพิธี งานรัฐพิธี หรืองานพิธีที่กำหนดให้สวมครุยวิทยฐานะและให้ประดับเข็มวิทยฐานะบนอกเสื้อข้างซ้ายของเครื่องแบบหรือเครื่องแต่งกายที่สุภาพได้ในโอกาสอันสมควร โดยผู้ใดที่ใช้ครุยหรือแสดงด้วยประการใด ๆ ว่าตนมีปริญญา ประกาศนียบัตรบัณฑิตชั้นสูง ประกาศนียบัตรบัณฑิต อนุปริญญา ประกาศนียบัตร หรือมีตำแหน่งใดในมหาวิทยาลัยโดยที่ตนไม่มีสิทธิต้องระวางโทษจำคุกไม่เกิน 6 เดือน หรือปรับไม่เกิน 15,000 บาท หรือทั้งจำทั้งปรับ
ประวัติ
ในปี พ.ศ. 2457 จุฬาลงกรณ์มหาวิทยาลัยยังคงเป็นโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวอยู่นั้น พระบาทสมเด็จพระมงกุฎเกล้าเจ้าอยู่หัวมีพระราชดำริว่า นักเรียนที่สำเร็จการศึกษาจากโรงเรียนข้าราชการพลเรือนฯ ยังไม่มีเครื่องหมายเพื่อแสดงว่าเป็นผู้สำเร็จการศึกษาจากโรงเรียนแห่งนี้ พระองค์จึงทรงพระกรุณาโปรดเกล้าฯ ให้สร้างเข็มที่ทำด้วยเงินล้วนเป็นรูปพระเกี้ยวอันเป็นสัญลักษณ์ของโรงเรียน เรียกว่า "เข็มโรงเรียนข้าราชการพลเรือน" หรือ "เข็มบัณฑิต" สำหรับประดับที่อกเสื้อ นอกจากนี้ เมื่อโรงเรียนข้าราชการพลเรือนฯ สามารถจัดการเรียนการสอนจนถึงชั้นปริญญาได้แล้ว พระองค์ก็มีพระบรมราชานุญาตให้ผู้สำเร็จการศึกษาใช้เสื้อครุยเพื่อเป็นเกียรติยศได้ อย่างไรก็ตาม ในขณะนั้นโรงเรียนข้าราชการพลเรือนฯ จัดการเรียนการสอนได้เพียงระดับประกาศนียบัตรเท่านั้น จึงไม่มีการจัดสร้างเสื้อครุยและใช้เพียงเข็มบัณฑิตเพื่อแสดงว่าเป็นผู้สำเร็จการศึกษาจากโรงเรียนแห่งนี้เท่านั้น
ในเบื้องต้นโรงเรียนข้าราชการพลเรือนฯ ได้กำหนดเข็มบัณฑิตไว้ 3 อย่าง ได้แก่ เข็มรัฏฐประศาสตรบัณฑิต เข็มเนติบัณฑิต (ภายหลังเปลี่ยนเป็นธรรมศาสตรบัณฑิต เนื่องจากคำว่า "เนติบัณฑิต" ไปพ้องกับ "เนติบัณฑิต" ของเนติบัณฑิตยสภา ) และเข็มคุรุบัณฑิต โดยเมื่อพระบาทสมเด็จพระมงกุฏเกล้าเจ้าอยู่หัวเสด็จพระราชดำเนินวางศิลาฤกษ์โรงเรียนข้าราชการพลเรือนฯ ในวันที่ 3 มกราคม พ.ศ. 2458 กรรมการโรงเรียนข้าราชการพลเรือนฯ ได้ทูลเกล้าฯ ถวายเข็มบัณฑิตทั้ง 3 แด่พระองค์ด้วย
เมื่อ พ.ศ. 2460 โรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวได้รับการประดิษฐานขึ้นเป็นจุฬาลงกรณ์มหาวิทยาลัย แต่การจัดการเรียนการสอนยังคงอยู่ในระดับประกาศนียบัตรเท่านั้น ต่อมา พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ให้สมเด็จพระเจ้าน้องยาเธอ เจ้าฟ้ามหิดลอดุลยเดช กรมขุนสงขลานครินทร์ (สมเด็จพระมหิตลาธิเบศร อดุลยเดชวิกรม พระบรมราชชนก) ทรงเป็นหัวหน้าคณะผู้แทนไทยในการติดต่อขอความร่วมมือจากมูลนิธิร็อกเกอะเฟลเลอร์เพื่อปรับปรุงมาตรฐานการศึกษาของจุฬาลงกรณ์มหาวิทยาลัยเพื่อให้สามารถจัดการศึกษาจนถึงระดับปริญญาได้
จนกระทั่ง ในรัชสมัยของพระบาทสมเด็จพระปกเกล้าเจ้าอยู่หัว จุฬาลงกรณ์มหาวิทยาลัยสามารถจัดการศึกษาถึงระดับปริญญาได้เป็นผลสำเร็จ โดยนิสิตที่สำเร็จการศึกษาในระดับปริญญารุ่นแรก ได้แก่ บัณฑิตจากคณะแพทยศาสตร์ (เวชชบัณฑิต) เมื่อปี พ.ศ. 2471 ด้วยเหตุนี้ จึงมีความคิดที่จะสร้างเสื้อครุยสำหรับบัณฑิตจุฬาฯ ขึ้นเป็นครั้งแรก แต่เนื่องจากเสื้อครุยเป็นส่วนหนึ่งของเครื่องแบบเต็มยศซึ่งใช้เฉพาะในพระราชพิธีและมีพระราชกำหนดเสื้อครุย ร.ศ. 130 กำหนดไว้ ดังนั้น ทางมหาวิทยาลัยจึงกราบบังคมทูลขอพระบรมราชานุญาตใช้ครุย พร้อมทั้งได้หารือกับกระทรวงยุติธรรมและกระทรวงธรรมการเพื่อร่างพระราชกำหนดเสื้อครุยบัณฑิตของจุฬาลงกรณ์มหาวิทยาลัยขึ้น ในครั้งนั้นได้มีการพิจารณาถึงรูปแบบของครุยวิทยฐานะโดยมีการเลือกแบบไว้ 5 แบบ แล้วนำขึ้นทูลเกล้าฯ เพื่อขอพระบรมราชวินิจฉัยจากพระบาทสมเด็จพระปกเกล้าเจ้าอยู่หัวว่า จุฬาลงกรณ์มหาวิทยาลัยควรใช้ครุยวิทยฐานะแบบใด โดยพระองค์ทรงสั่งการให้นำเรื่องเข้าสู่การพิจารณาของที่ประชุมเสนาบดีสภาและได้พระราชทานพระบรมราชวินิจฉัยให้จุฬาลงกรณ์มหาวิทยาลัยใช้ครุยวิทยฐานะในรูปแบบที่ใช้กันอยู่ในปัจจุบัน
ถึงแม้จะมีผู้สำเร็จการศึกษาขั้นปริญญาจากจุฬาลงกรณ์มหาวิทยาลัยมาตั้งแต่ พ.ศ. 2471 แล้วก็ตาม แต่การพิจารณาเรื่องเสื้อครุยสำหรับบัณฑิตนั้นได้ดำเนินการพิจารณาเรื่องรูปแบบเสื้อครุย จนกระทั่ง ออกเป็นพระราชกำหนดเสื้อครุยบัณฑิตของจุฬาลงกรณ์มหาวิทยาลัยได้ในปี พ.ศ. 2473 ดังนั้น บัณฑิตที่เข้ารับพระราชทานปริญญาบัตรในครั้งแรกนี้จึงเป็นบัณฑิตที่สำเร็จการศึกษาเมื่อ พ.ศ. 2471 และ 2472
ในพิธีพระราชทานปริญญาบัตรครั้งแรกของจุฬาลงกรณ์มหาวิทยาลัยนั้น มหาอำมาตย์เอกพระวรวงศ์เธอ กรมหมื่นพิทยลาภพฤฒิยากร เสนาบดีกระทรวงธรรมการ ได้ทูลเกล้าฯ ถวายฉลองพระองค์ครุยบัณฑิตพิเศษแด่พระบาทสมเด็จพระปกเกล้าเจ้าอยู่หัวเป็นปฐม หลังจากนั้น พระบาทสมเด็จพระปกเกล้าเจ้าอยู่หัวพระราชทานครุยกิตติมศักดิ์บัณฑิตชั้นโท (มหาบัณฑิต) ทางวิทยาศาสตร์แก่ พระยาภะรตราชา (หม่อมหลวงทศทิศ อิศรเสนา) อธิการบดี และครุยกิตติมศักดิ์บัณฑิตชั้นเอก (ดุษฎีบัณฑิต) แก่ ศาสตราจารย์ นายแพทย์ แอลเลอร์ เอลลิส คณบดีคณะแพทยศาสตร์และศิริราชพยาบาล (ขณะนั้นยังคงสังกัดอยู่จุฬาลงกรณ์มหาวิทยาลัย) และพระราชทานปริญญาแก่เวชชบัณฑิตเป็นลำดับต่อมา
ครุยพระบรมราชูปถัมภก
ครุยพระบรมราชูปถัมภก หรือ ครุยบัณฑิตพิเศษ เป็นฉลองพระองค์ครุยสำหรับพระบาทสมเด็จพระเจ้าอยู่หัวซึ่งเป็นพระบรมราชูปถัมภกของจุฬาลงกรณ์มหาวิทยาลัย จัดสร้างขึ้นตามพระบรมราชโองการในพระบาทสมเด็จพระมงกุฎเกล้าเจ้าอยู่หัวเมื่อครั้งโปรดเกล้าฯ สถาปนาโรงเรียนข้าราชการพลเรือนฯ ที่ให้พระบาทสมเด็จพระเจ้าอยู่หัวเป็นพระบรมราชูปถัมภกแห่งโรงเรียนนี้ นอกจากนี้ การทูลเกล้าฯ ถวายฉลองพระองค์ครุยพระบรมราชูปถัมภกนั้น จะถวายเฉพาะพระบาทสมเด็จพระเจ้าอยู่หัวหลังพระราชพิธีพระบรมราชาภิเษกแล้วเท่านั้น
ครุยพระบรมราชูปถัมภกมีลักษณะเป็นครุยผ้าโปร่งขาว มีสำรดติดขอบรอบแขนและปลายแขน พื้นสำรดใช้สักหลาด "สีเหลือง" เพื่อเป็นการเฉลิมพระเกียรติพระบรมราชจักรีวงศ์ มีขนาดกว้าง 10 เซนติเมตร มีแถบทองกว้าง 1 เซนติเมตร ทาบทับบนริมทั้ง 2 ข้าง ตอนกลางติดแถบทองกว้าง 5 เซนติเมตร และมีตราพระเกี้ยวเงินติดทับบนสำรดตรงหน้าอกทั้ง 2 ข้าง
จุฬาลงกรณ์มหาวิทยาลัยได้ทูลเกล้าฯ ถวายฉลองพระองค์ครุยพระบรมราชูปถัมภกแด่พระบาทสมเด็จพระปกเกล้าเจ้าอยู่หัวเป็นปฐม เมื่อคราวเสด็จพระราชดำเนินมาพระราชทานปริญญาบัตรครั้งแรก ในวันที่ 25 ตุลาคม พ.ศ. 2473 และได้ถวายฉลองพระองค์ครุยพระบรมราชูปถัมภกแด่พระบาทสมเด็จพระเจ้าอยู่หัวภูมิพลอดุลยเดชเมื่อ 12 กรกฎาคม พ.ศ. 2533
สำหรับพระบาทสมเด็จพระมงกุฎเกล้าเจ้าอยู่หัวนั้น เนื่องจากในรัชสมัยของพระองค์การจัดการเรียนการสอนยังไม่ถึงขั้นปริญญา จึงมีการทูลเกล้าฯ ถวายเข็มบัณฑิตพิเศษของโรงเรียนข้าราชการพลเรือนฯ ในฐานะพระบรมราชูปถัมภกแทนการถวายฉลองพระองค์ครุยพระบรมราชูปถัมภก ส่วนพระบาทสมเด็จพระเจ้าอยู่หัวอานันทมหิดลนั้น เนื่องจากพระองค์ยังไม่ได้ทรงรับพระราชพิธีบรมราชาภิเษก จุฬาลงกรณ์มหาวิทยาลัยจึงไม่ได้ทูลเกล้าฯ ถวายฉลองพระองค์ครุยพระบรมราชูปถัมภก
ครุยดุษฎีบัณฑิต
ครุยดุษฎีบัณฑิต หรือ ครุยบัณฑิตชั้นเอก เป็นครุยผ้าโปร่งขาว มีสำรดติดขอบรอบแขนและปลายแขน พื้นสำรดทำด้วยสักหลาด "สีแดง" ตามสีพื้นของครุยดุษฎีบัณฑิตแห่งมหาวิทยาลัยออกซฟอร์ด และเพื่อเป็นพระบรมราชานุสรณ์แด่พระบาทสมเด็จพระจุลจอมเกล้าเจ้าอยู่หัว ซึ่งมีพระบรมราชสมภพในวันอังคาร มีขนาดกว้าง 10 เซนติเมตร มีแถบทองกว้าง 1 เซนติเมตร ทาบทับบนริมทั้ง 2 ข้าง เว้นระยะไว้ 7.5 มิลลิเมตร มีแถบทองขนาด 5 มิลลิเมตร ทั้งสองข้าง เว้นระยะอีก 7.5 มิลลิเมตร มีแถบทองขนาด 1 เซนติเมตร ทั้งสองข้าง ตอนกลางสำรดมีแถบสักหลาดขนาด 1 เซนติเมตร สีตามสีประจำคณะ และมีตราพระเกี้ยวทำด้วยโลหะสีเงิน ขนาดสูง 3.5 เซนติเมตร ติดตามทางดิ่งกลางสำรด บนแถบสักหลาดตอนหน้าอกทั้งสองข้าง
ครุยมหาบัณฑิต
ครุยมหาบัณฑิต หรือ ครุยบัณฑิตชั้นโท มีลักษณะเช่นเดียวกับครุยดุษฎีบัณฑิต แต่พื้นสำรดทำด้วยสักหลาด "สีดำ" ตามสีของครุยมหาบัณฑิตและบัณฑิตแห่งมหาวิทยาลัยออกซฟอร์ด และเพื่อเป็นพระบรมราชานุสรณ์แด่พระบาทสมเด็จพระมงกุฎเกล้าเจ้าอยู่หัว ซึ่งมีพระบรมราชสมภพในวันเสาร์ ส่วนการแต่งกายของบัณฑิตชายและหญิงนั้น มีลักษณะเช่นเดียวกับดุษฎีบัณฑิต
ครุยบัณฑิต
ครุยบัณฑิต หรือ ครุยบัณฑิตชั้นตรี มีลักษณะเช่นเดียวกับครุยมหาบัณฑิต แต่ตอนกลางสำรดมีเส้นไหมกลม ขนาด 2 มิลลิเมตร สีตามสีประจำคณะ แทนแถบสักหลาด
วิดีโอเกมในประเทศไทย
การเติบโต
วแลด มิคู จากวีจีวิชันนารี และวินโดวส์โฟนแฟนส์ดอตคอม เคยกล่าวใน พ.ศ. 2555 ว่า อุตสาหกรรมวิดีโอเกมในประเทศไทยกำลังรุ่งเรือง ส่วนใหญ่มาจากร้านค้าโปรแกรมประยุกต์หลายแห่งและความสนใจลงทุนในประเทศไทยของนักลงทุนต่างชาติมีเพิ่มขึ้น หลังจากสังเกตเห็นว่าเกมไทยหลายเกมกำลังมีฐานมั่นคงอย่างช้า ๆ ในตลาดต่างประเทศ มิคู กล่าวว่า "สตูดิโอเกมไทยจำนวนมากกำลังมีกำลังผลิตเนื้อหาที่มีคุณภาพสำหรับผู้เล่นทั่วโลก" ในเดือนพฤศจิกายน พ.ศ. 2558 โซนี่เริ่มผลิตสมาร์ตโฟนระดับพรีเมียมในประเทศไทย เป็นโรงงานผลิตโทรศัพท์มือถือต่างประเทศแห่งแรกในรอบ 20 ปีของบริษัท โซนีตั้งเป้าหมายว่าจะผลิตสมาร์ตโฟนระดับพรีเมียมให้ได้ 600,000 ถึง 700,000 เครื่องในปีแรก
ครุยและเข็มวิทยฐานะของจุฬาลงกรณ์มหาวิทยาลัย
ครุยบัณฑิต
สำหรับการแต่งกายของบัณฑิตชาย สวมเครื่องแบบงานพระราชพิธีและรัฐพิธีสำหรับนิสิตชาย กล่าวคือ เสื้อคอปิดสีขาวแบบราชการ แนวอกเสื้อกลัดด้วยดุมโลหะสีเงินรูปพระเกี้ยว 5 ดุม แผงคอทำด้วยผ้าสักหลาดหรือกำมะหยี่ สีตามสีประจำคณะ กางเกงขายาวสีขาว ถุงเท้าและรองเท้าหุ้มส้นสีดำ ส่วนบัณฑิตหญิง สวมเครื่องแบบงานพระราชพิธีและรัฐพิธีสำหรับนิสิตหญิง
คณาจารย์ประจำ
ครุยคณาจารย์ประจำ เป็นครุยผ้าโปร่งขาว มีสำรดติดขอบ รอบแขนและปลายแขน พื้นสำรดทำด้วยสักหลาด "สีชมพู" มีขนาดกว้าง 10 เซนติเมตร มีแถบทองกว้าง 1 เซนติเมตร ทาบทับบนริมทั้ง 2 ข้าง เว้นระยะไว้ 7.5 มิลลิเมตร มีแถบทองขนาด 1 เซนติเมตร ทั้งสองข้าง เว้นระยะอีก 7.5 มิลลิเมตร มีแถบทองขนาด 1 เซนติเมตร ทั้งสองข้าง ตอนกลางสำรดมีเส้นไหมกลมสีทองขนาด 2 มิลลิเมตร และมีตราพระเกี้ยวทำด้วยโลหะสีเงิน ขนาดสูง 3.5 เซนติเมตร ติดตามทางดิ่งกลางสำรด บนแถบสักหลาดตอนหน้าอกทั้งสองข้าง
วิดีโอเกมในประเทศไทย
การเติบโต
ใน พ.ศ. 2558 ทั้งนิวซู และนิโคพาร์ตเนอส์ กล่าวว่าได้คาดหวังการเติบโตของรายได้วิดีโอเกมในประเทศไทยและประเทศต่าง ๆ ในภูมิภาคเอเชียตะวันออกเฉียงใต้ในปีต่อ ๆ ไป ในปี 2562 มีสถิติระบุว่าตลาดวิดีโอเกมไทยมีมูลค่า 22,000 ล้านบาท คิดเป็นอันดับ 2 ในอาเซียน เติบโตจากปีก่อนร้อยละ 13 ส่วนในปี 2564 ประเทศไทยมีผู้ผลิตบนกูเกิลเพลย์ 531 ราย และมีวิดีโอเกมไทยบนแพลตฟอร์มนั้น 1,684 เกม อีกทั้งประมาณการว่ามีเกมเมอร์ในประเทศไทยประมาณ 27 ล้านคน ด้านสำนักงานส่งเสริมเศรษฐกิจดิจิทัล (ดีปา) คาดการณ์ว่าในปีดังกล่าวตลาดจะมีขนาด 33,000 ล้านบาท อย่างไรก็ดี ศูนย์วิจัยกสิกรไทยประเมินว่าการเติบโตของวิดีโอเกมบนโทรศัพท์เคลื่อนที่จะเติบโตช้าลงตั้งแต่ปี 2565 เนื่องจากจำนวนผู้เล่นใหม่ลดลง
ครุยและเข็มวิทยฐานะของจุฬาลงกรณ์มหาวิทยาลัย
คณาจารย์ประจำ
คณาจารย์พิเศษ มีสิทธิใช้ครุยแบบเดียวกับคณาจารย์ประจำเฉพาะปีการศึกษาที่ตนได้รับแต่งตั้ง ทั้งนี้คณาจารย์ทั้งประจำและพิเศษหากพ้นตำแหน่งไปแล้วยังคงสามารถใช้ครุยเช่นเดิมในพิธีการซึ่งกำหนดให้สวมครุย
อุปนายกสภามหาวิทยาลัย กรรมการสภามหาวิทยาลัย และผู้บริหาร
ครุยประจำตำแหน่งอุปนายกสภามหาวิทยาลัยและกรรมการสภามหาวิทยาลัย มีลักษณะเช่นเดียวกับครุยคณาจารย์ประจำ แต่ตราพระเกี้ยวทำด้วยโลหะสีทอง
วิดีโอเกมในประเทศไทย
การเติบโต
นอกจากการขาดการสนับสนุนจากภาครัฐแล้ว ธนานนท์ ปฏิญญาศักดิกุล (นายอาร์ม) โปรแกรมเมอร์และสตรีมเมอร์ ยังเคยแสดงความคิดเห็นว่า ปัญหานักวิ่งเต้นตัดโอกาสคนมีความสามารถ ก็เป็นอีกปัญหาหนึ่งที่ขัดขวางการเติบโตของวงการวิดีโอเกมไทย ในปี 2563 มีการจัดตั้งคณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) โดยมีโฟกัส จีระกุลและนายิกา ศรีเนียนร่วมเป็นที่ปรึกษาด้วย
ครุยและเข็มวิทยฐานะของจุฬาลงกรณ์มหาวิทยาลัย
อุปนายกสภามหาวิทยาลัย กรรมการสภามหาวิทยาลัย และผู้บริหาร
ครุยประจำตำแหน่งผู้บริหารอื่น ๆ เช่น รองอธิการบดี ผู้ช่วยอธิการบดี และหัวหน้าส่วนงานของมหาวิทยาลัย (เช่น คณบดี ผู้อำนวยการ) มีลักษณะเช่นเดียวกับครุยอุปนายกสภามหาวิทยาลัยและกรรมการสภามหาวิทยาลัย แต่ตราพระเกี้ยวมีขนาดย่อมกว่า คือสูง 2.2 เซนติเมตร
นายกสภามหาวิทยาลัยและอธิการบดี
ครุยประจำตำแหน่งนายกสภามหาวทยาลัยและอธิการบดี มีลักษณะเช่นเดียวกับครุยประจำตำแหน่งอุปนายกสภามหาวิทยาลัยและกรรมการสภามหาวิทยาลัย แต่มีสายสร้อยทำด้วยโลหะสีทอง พร้อมด้วยเครื่องหมายประจำคณะต่าง ๆ ของมหาวิทยาลัยตามแบบที่สภามหาวิทยาลัยกำหนด ประดับระหว่างตราพระเกี้ยวทั้ง 2 ข้าง
วิดีโอเกมในประเทศไทย
การเติบโต
การแข่งขันอีสปอร์ตเริ่มแพร่หลายมากขึ้น เช่น ทัวร์นาเมนต์ระดับมหาวิทยาลัย AIS 5G eSports U-League และนายกสมาคมกีฬาอีสปอร์ตแห่งประเทศไทยมีมติเตรียมจัดลีกอาชีพ DOTA2 Thailand PRO Legaue เริ่มในปี 2564
ครุยและเข็มวิทยฐานะของจุฬาลงกรณ์มหาวิทยาลัย
เข็มวิทยฐานะ
เดิมนักเรียนจากโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวนั้นยังไม่มีเครื่องหมายใดที่แสดงว่าเป็นผู้ที่สำเร็จการศึกษาจากโรงเรียนข้าราชการพลเรือนฯ ดังนั้น พระบาทสมเด็จพระมงกุฎเกล้าเจ้าอยู่หัวจึงทรงพระกรุณาโปรดเกล้าฯ ให้สร้างเข็มรูปพระเกี้ยวทำด้วยโลหะเงินสำหรับประดับเสื้อขึ้น เรียกว่า "เข็มโรงเรียนข้าราชการพลเรือน" หรือ "เข็มบัณฑิต" (เข็มวิทยฐานะ ในปัจจุบัน) โดยผู้มีสิทธิที่จะประดับเข็มนี้ได้ ได้แก่
ปัจจุบัน เข็มวิทยฐานะยังคงเป็นตราพระเกี้ยวที่ทำด้วยโลหะสีเงิน มีขนาดสูง 5 เซนติเมตร โดยมีอักษรย่อประจำคณะหรือแผนกวิชาจารึกอยู่ที่ใต้พระเกี้ยว สีอักษรย่อตามสีประจำคณะ ด้านหลังเข็มวิทยฐานะจารึกชื่อ-สกุล ระดับชั้นปริญญาและปีที่สำเร็จการศึกษา (บางปีไม่มีการจารึกด้านหลังเข็ม)
วิดีโอเกมในประเทศไทย
การเติบโต
ด้านชัชชัย หวังวิวัฒนา จากคณะบริหารธุรกิจ มหาวิทยาลัยหอการค้าไทย มองว่าอาชีพสตรีมเมอร์เป็นอาชีพที่มีอัตราเติบโตสูงและมีโอกาสสร้างรายได้หลักแสนบาทต่อเดือน แต่สตรีมเมอร์ชาวไทยส่วนใหญ่ยังเป็นมือสมัครเล่น ยังขาดความรู้และทักษะในการประกอบธุรกิจ สำหรับสตรีมเมอร์ และ/หรือ วิดีโอเกมแคสเตอร์ชาวไทยที่มีชื่อเสียง เช่น Zbing z. (ซีบิ๊ง) และ Heartrocker (ฮาร์ตร็อกเกอร์)
ครุยและเข็มวิทยฐานะของจุฬาลงกรณ์มหาวิทยาลัย
เข็มวิทยฐานะ
สำหรับการประดับเข็มวิทยฐานะนั้น ผู้ที่ได้รับปริญญาจากจุฬาลงกรณ์มหาวิทยาลัยและผู้ที่ได้รับเข็มโรงเรียนข้าราชการพลเรือนมีสิทธิใช้เข็มวิทยฐานะได้ โดยให้ประดับเข็มวิทยฐานะไว้บนอกเสื้อข้างซ้ายของเครื่องแบบหรือเครื่องแต่งกายที่สุภาพ
การนำมาใช้และบทกำหนดโทษ
ตามข้อบังคับจุฬาลงกรณ์มหาวิทยาลัยว่าด้วยโอกาสและเงื่อนไขในการใช้ ครุยวิทยฐานะ เข็มวิทยฐานะ และครุยประจำตำแหน่ง พ.ศ. 2553 ระบุให้ผู้มีสิทธิใช้ครุยวิทยฐานะสวมครุยวิทยฐานะทับเครื่องแบบหรือเครื่องแต่งกายที่สุภาพได้ในงานพระราชพิธี งานรัฐพิธี หรืองานพิธีที่กำหนดให้สวมครุยวิทยฐานะ และให้สวมครุยประจำตำแหน่งทับเครื่องแบบหรือเครื่องแต่งกายที่สุภาพได้ในงานพิธีที่มหาวิทยาลัยกำหนด ส่วนเข็มวิทยฐานะนั้น ให้ผู้มีสิทธิใช้เข็มวิทยฐานะประดับเข็มวิทยฐานะบนอกเสื้อข้างซ้ายของเครื่องแบบหรือเครื่องแต่งกายที่สุภาพได้ในโอกาสอันสมควร
วิดีโอเกมในประเทศไทย
ผู้ผลิต
ตัวอย่างวิดีโอเกมสัญชาติไทยที่มีชื่อเสียง เช่น ไทม์ลาย (2563), โฮมสวีตโฮม, อสุรา, คิงดัมส์รีบอร์น
ครุยและเข็มวิทยฐานะของจุฬาลงกรณ์มหาวิทยาลัย
การนำมาใช้และบทกำหนดโทษ
นอกจากนี้ ทางมหาวิทยาลัยได้ขอให้บัณฑิตงดเว้นการประดับดอกไม้บนเสื้อครุย รวมทั้ง งดเว้นการประดับดอกไม้บนศีรษะ คาดสายสะพายข้างหรือสะพายเอวโดยเด็ดขาด เพราะเสื้อครุยจุฬาฯ เป็นเสื้อครุยพระราชทานและมีพระเกี้ยวประดับอยู่ การแต่งกายชุดครุยไม่ว่าอยู่ในอิริยาบถใดจึงควรกระทำด้วยความสุภาพ
สำหรับบทลงโทษแก่ผู้ใดที่ใช้ครุยพระบรมราชูปถัมภก ครุยวิทยฐานะ เข็มวิทยฐานะ ครุยประจำตำแหน่ง หรือสิ่งใดที่เลียนแบบสิ่งดังกล่าวโดยไม่มีสิทธิที่จะใช้ หรือแสดงด้วยประการใด ๆ ว่าตนมีปริญญา ประกาศนียบัตรบัณฑิตชั้นสูง ประกาศนียบัตรบัณฑิต อนุปริญญา ประกาศนียบัตร หรือมีตำแหน่งใดในมหาวิทยาลัยโดยที่ตนไม่มีสิทธิ ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้หรือมีวิทยฐานะ หรือมีตำแหน่งเช่นนั้นต้องระวางโทษจำคุกไม่เกิน 6 เดือน หรือปรับไม่เกิน 15,000 บาท หรือทั้งจำทั้งปรับ
วิดีโอเกมในประเทศไทย
ผู้ผลิต
ในปี 2564 กลุ่มผู้ผลิตวิดีโอเกมสัญชาติไทยรวมตัวกันก่อตั้ง "สมาคมอุตสาหกรรมซอฟต์แวร์เกมไทย" (Thai Game Software Industry Association) ดีปาริเริ่มโครงการเพื่อส่งเสริมผู้พัฒนาวิดีโอเกมสัญชาติไทย โดยได้รับความร่วมมือจากนินเทนโด
บริษัทต่าง ๆ
ประเทศไทยมีบริษัทเกมอย่างเอเชียซอฟท์ คอร์ปอเรชั่น หนึ่งในบริษัทเกมที่ประสบความสำเร็จมากที่สุดในเอเชียตะวันออกเฉียงใต้ ในช่วง พ.ศ. 2533-2542 บริษัทตั้งเป้าหมายลดราคาวิดีโอเกมในประเทศไทยขณะทำการประเมินเพื่อให้มั่นใจว่าวิดีโอเกมไม่ "รั่วไหล" ไปภูมิภาคอื่น เพื่อรับมือกับการละเมิดลิขสิทธิ์วิดีโอเกม เนื่องจากตลาดเปลี่ยนแปลงไปแล้วและเกมออนไลน์กลายเป็นตลาดขนาดใหญ่ในเอเชียตะวันออกเฉียงใต้ เอเชียซอฟท์เริ่มจำหน่ายเกมออนไลน์แบบเล่นตามบทบาท เช่น เวิลด์ออฟวอร์คราฟต์ ของบลิซซาร์ดเอ็นเตอร์เทนเมนต์ ในประเทศ ใน พ.ศ. 2547 บริษัทขยายตัวไปถึงประเทศสิงคโปร์ และภายใน พ.ศ. 2557 บริษัทในสำนักงาน 6 แห่งในหลายประเทศ
ดี บัสซ์ บริษัทนักพัฒนาวีดีโอเกมสัญชาติไทย ที่ผลิตวีดีโอเกมสำหรับพีซีและมือถือ ก่อตั้งเมื่อ พ.ศ. 2542 และ เกมอินดี้ บริษัทผู้ให้บริการและจัดจำหน่ายวีดีโอเกม ก่อตั้งเมื่อ พ.ศ. 2552
สนุกเกมส์ เริ่มพัฒนาวิดีเกมสำหรับคอนโซล เกมมือถือ และอุปกรณ์มือถือเมื่อ พ.ศ. 2546 บริษัทมีสำนักงานใหญ่ในกรุงเทพมหานคร เปิดสำนักงานจัดจำหน่ายในแคว้นโรนาลป์ ประเทศฝรั่งเศส
ประเด็นถกเถียง
ใน พ.ศ. 2551 เกมแกรนด์เธฟต์ออโต 4 เป็นประเด็นถกเถียงในประเทศไทยหลังจากเด็กนักเรียนมัธยมปลาย อายุ 18 ปีคนหนึ่งแทงคนขับรถแท็กซี่เสียชีวิต เด็กอายุ 18 ปีสารภาพว่าขโมยรถแท็กซี่และฆ่าคนขับรถอายุ 54 ปีหลังจากเขาต่อสู้กลับ ต่อมากล่าวว่า "การฆ่าคนในเกมนั้นง่าย" ต่อมา เกมดังกล่าวที่ผลิตจากสหรัฐอเมริกาถูกห้ามจำหน่ายในประเทศไทย
หลังจากรัฐประหารในประเทศไทย พ.ศ. 2557 คณะรักษาความสงบแห่งชาติสั่งห้ามจำหน่ายวิดีโอเกม ทรอปิโก 5 ซึ่งผู้เล่นสามารถเป็นผู้เผด็จการในรัฐที่เป็นเกาะ นงลักษณ์ สหวัฒนพงศ์ ผู้จัดการฝ่ายขายของนิวอีราไทยแลนด์ กล่าวว่า "บางส่วนของเนื้อเรื่องในเกมกระทบสถานการณ์ในประเทศไทย" และแม้ว่านงลักษณ์จะรู้สึก "ผิดหวัง" กับการตัดสินใจครั้งนี้ บริษัทจำต้องปฏิบัติตามคำสั่งห้าม
ในเดือนธันวาคม 2563 บริษัทอีสปอร์ตและเอเจนซี ชื่อ แฮชแท็กอีสปอร์ต ตกเป็นข่าวเมื่อมีสตรีมเมอร์ในสังกัดออกมาประกาศว่ามีเจ้าของบริษัทคนหนึ่งมีพฤติกรรมคุกคามทางเพศหญิงในบริษัทตนเอง จนต้องปิดตัวลง
ประเทศโปแลนด์ในโอลิมปิกเยาวชนฤดูร้อน 2010
ประเทศโปแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโปแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 43 คน ใน 17 ชนิดกีฬา ผลการแข่งขันครั้งนี้ประเทศโปแลนด์ได้รับเหรียญรางวัลแบ่งเป็น 1 เหรียญทอง 0 เหรียญเงิน และ 5 เหรียญทองแดง รวมทั้งหมด 6 เหรียญ
กรีฑา
ผลการแข่งขันดังนี้ :
รายชื่อสถาบันการศึกษาของทหารและตำรวจในประเทศไทย
บทความในหน้านี้เป็นรายชื่อสถาบันการศึกษาของทหารและตำรวจในประเทศไทย จำแนกตามสังกัด
เขื่อนอุบลรัตน์
เขื่อนอุบลรัตน์ เป็นเขื่อนอเนกประสงค์แห่งที่สองของประเทศไทย ซึ่งสร้างขึ้นถัดจากเขื่อนภูมิพล และเป็นเขื่อนผลิตไฟฟ้าพลังงานน้ำแห่งแรกในภาคตะวันออกเฉียงเหนือ ตั้งอยู่ที่ตำบลเขื่อนอุบลรัตน์ อำเภออุบลรัตน์ จังหวัดขอนแก่น และ ตำบลโนนสัง อำเภอโนนสัง จังหวัดหนองบัวลำภู ปิดกั้นแม่น้ำพองสาขาย่อยของแม่น้ำชี ตัวเขื่อนเป็นหินถมแกนดินเหนียว ยาว 885 เมตร สูง 32 เมตร สันเขื่อนกว้าง 6 เมตร อ่างเก็บน้ำมีความจุ 2,263 ล้านลูกบาศก์เมตร ผลิตไฟฟ้าได้ 55 ล้านกิโลวัตต์-ชั่วโมง
ประวัติ
การสร้างเขื่อนริเริ่มขึ้นในชื่อ โครงการน้ำพอง เมื่อ พ.ศ. 2503 โดยได้รับความร่วมมือจากกองทุนพิเศษแห่งสหประชาชาติ ทำพิธีวางศิลาฤกษ์ เมื่อวันที่ 10 พฤษภาคม พ.ศ. 2507 ดำเนินการสร้างแล้วเสร็จในปี พ.ศ. 2508 และเนื่องจากบริเวณที่สร้างเขื่อน มีลักษณะภูมิประเทศเป็นแม่น้ำที่ไหลผ่านช่องเขาทั้งสอง ซึ่งแม่น้ำพองดูเหมือนถูกหนีบ ชาวบ้านจึงเรียกเขื่อนนี้ว่า เขื่อนพองหนีบ ตามชื่อดั้งเดิมของบริเวณนี้
โรงเรียนราชินี
โรงเรียนราชินี เป็นโรงเรียนเก่าแก่แห่งหนึ่ง ตั้งอยู่เลขที่ 444 ถนนมหาราช แขวงพระบรมมหาราชวัง เขตพระนคร กรุงเทพมหานคร ริมฝั่งตะวันออกของแม่น้ำเจ้าพระยา ผู้ทรงให้กำเนิดโรงเรียนคือ สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อวันที่ 1 เมษายน พ.ศ. 2447 ณ ตึกแถวมุมถนนอัษฎางค์และถนนจักรเพชร ต่อมาได้ย้ายไปอยู่ตึกริมแม่น้ำเจ้าพระยาใกล้ปากคลองตลาด และมีการเปิดรับนักเรียนประจำขึ้นใน พ.ศ. 2448ถึงปัจจุบัน ซึ่งเป็นโรงเรียนหลวง สำหรับสตรี แห่งแรกในสยามประเทศ หรือ ประเทศไทย ในปัจจุบัน และสมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้ขอพระราชทานย้ายโรงเรียนมาอยู่ ณ ตึกสุนันทาลัย จนถึงปัจจุบัน
ประวัติ
สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้ พระราชทานกำเนิด โรงเรียนราชินีเมื่อ วันที่ 17 พฤษภาคม พ.ศ. 2447 ณ ตึกแถวมุม ระหว่าง ถนนอัษฎางค์ และถนนจักรเพชร ตำบลปากคลองตลาด (ปัจจุบันคือ แขวงวังบูรพาภิรมย์) ซึ่งเป็นทรัพย์สินส่วนพระองค์ และได้ทรงจ้างครูมาจาก ประเทศญี่ปุ่น ถึง 3 คน ให้สอนภาษาอังกฤษ คำนวณ วิทยาศาสตร์ วาดเขียน เย็บปักถักร้อย และการประดิษฐ์ดอกไม้แห้ง ครูทั้ง 3 คนนี้อยู่ประจำโรงเรียน คนแรก ชื่อยาซูอิ เท็ตซึ ซึ่งสำเร็จการศึกษาจากประเทศอังกฤษ และต่อมาได้เป็นอธิการบดีของมหาวิทยาลัยสตรีคริสเตียนโตเกียว ดำรงตำแหน่งเป็นอาจารย์ใหญ่ และได้ทรงจ้างสตรีไทยมาเป็นครูสอนภาษาไทย และการตัดเย็บเสื้อผ้า เพิ่มอีกคนหนึ่ง
สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้พระราชทานโครงการศึกษาไว้คือ ให้มีความรู้ทางการช่างฝีมือขนาดสามารถประกอบอาชีพได้ ให้อ่านออกทั้งภาษาไทยและภาษาอังกฤษ และสามารถเขียนให้ผู้อื่นเข้าใจได้ มีการอบรมศีลธรรม จรรยาและมารยาท พระราชทานทรัพย์ส่วนพระองค์เป็นค่าใช้จ่ายต่างๆในโรงเรียน ตลอดจนเงินเดือนครู
สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (พระบาทสมเด็จพระมงกุฎเกล้าเจ้าอยู่หัว) ได้ทรงรับพระราชภารกิจแทนสมเด็จพระบรมราชชนนี ทรงพระกรุณาโปรดเกล้าฯ ให้หลวงอภิรักษ์ราชฤทธิ์ (พระยาสุรินทราชา - นกยูง วิเศษกุล) เป็นผู้อำนวยการโรงเรียน และให้สอนวิชาภูมิศาสตร์ในชั้นใหญ่เพิ่มขึ้นอีกวิชาหนึ่ง
สมัยแรกโรงเรียนแบ่งเป็น 2 ภาค ในภาคเรียนที่สองของแรกที่ก่อตั้งนั้น โรงเรียนได้ย้ายไปอยู่ตึกริมแม่น้ำเจ้าพระยาใกล้ปากคลองหลอด ท่าช้างวังหน้า ข้างวังกรมพระนเรศวรฤทธิ์ ถนนพระอาทิตย์ สมเด็จพระศรีพัชรินทราบรมราชินีนาถ พระบรมราชชนนีพันปีหลวง ทรงมีพระราชเสาวนีย์ให้ หม่อมเจ้ามัณฑารพ กมลาศน์ มาเป็นอาจารย์สอนนักเรียนชั้นใหญ่ หม่อมเจ้าเฉลียววรรณมาลา กมลาศน์ สอนนักเรียนชั้นเล็ก และให้เปิดรับนักเรียนกินนอน ในพ.ศ. 2448 พ.ศ. 2449 สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้กราบบังคมทูลพระบาทสมเด็จพระจุลจอมเกล้าเจ้าอยู่หัว ขอพระราชทานพระบรมราชานุญาตให้โรงเรียนราชินีได้ย้ายมาอยู่ ณ สถานที่สุนันทาลัย (บริเวณโรงเรียนในปัจจุบัน)
เมื่อครูญี่ปุ่นทั้งสามทำการสอนอยู่จนหมดสัญญาจ้างแล้วจึงกลับประเทศของตน ขณะนั้นโรงเรียนมีนักเรียนจำนวน 105 คน ได้ทรงพระกรุณาโปรดเกล้าฯให้ หม่อมเจ้ามัณฑารพ กมลาศน์ รักษาการตำแหน่งอาจารย์ใหญ่ หม่อมเจ้าพิจิตรจิราภา เทวกุล เป็นอาจารย์พิเศษ พระยาวิสุทธิสุริยศักดิ์ (เจ้าพระยาพระเสด็จสุเรนทราธิบดี - หม่อมราชวงศ์เปีย มาลากุล) เป็นผู้อำนวยการแทนพระยาสุรินทราชา ซึ่งกราบถวายบังคมลาไปรับราชการหัวเมือง พระยาไพศาลศิลปศาสตร์ (เจ้าพระยาธรรมศักดิ์มนตรี - สนั่น เทพหัสดิน ณ อยุธยา) ได้มาช่วยเหลือกิจการของโรงเรียนอยู่ด้วย เพราะพระยาวิสุทธิสุริยศักดิ์ ได้ดำรงตำแหน่งเสนาบดี มีราชการมากไม่สามารถมาดูแลโรงเรียนได้สม่ำเสมอ
พ.ศ. 2457 ได้เปิดแผนกการช่างขึ้นอีกแผนกหนึ่ง สอนภาษาไทยถึงชั้นประถม 3 (จบระดับประถมศึกษาสมัยนั้น) สอนวิชาเย็บปักถักร้อย ทำดอกไม้สด ดอกไม้แห้ง และประกอบอาหาร สอนให้มีความรู้ถึงขั้นเป็นครูได้ แต่นักเรียนส่วนมากเป็นนักเรียนในบำรุง ซึ่งไม่ต้องเสียค่าเล่าเรียน แผนกนี้มีอันต้องยุบเลิกไปเมื่อ พ.ศ. 2470 เพราะรายได้ไม่พอกับรายจ่าย ปรากฏว่านักเรียนที่สำเร็จจากแผนกการช่างนี้หลายคนได้ไปสอนการฝีมือในโรงเรียนสตรีต่างๆ ของกรมศึกษาธิการ
พ.ศ. 2460 โรงเรียนได้เปิดชั้นมัธยมวิสามัญขึ้นสอนภาษาอังกฤษ ภาษาฝรั่งเศส และวิชาวาดเขียน มีครูชาวต่างประเทศ ที่สำเร็จวิชาเหล่านี้มาสอนร่วมกับครูไทย และในนี้โรงเรียนได้รับใบรับรองวิทยฐานะจากกระทรวงศึกษาธิการ
พ.ศ. 2462 สมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จสวรรคต นับแต่นั้นโรงเรียนได้รับความอุปการะจากเจ้านายหลายพระองค์ ซึ่งประทานเงินบำรุงโรงเรียนบ้าง ตั้งทุนสำหรับนักเรียนที่เรียนดีบ้าง พ.ศ. 2465 ได้ตั้งหน่วยอนุกาชาด (ยุวกาชาด) ขึ้น พ.ศ. 2466 เปิดแผนกอนุบาลทารกขึ้นอีกแผนกหนึ่ง รับเด็กอายุ 3-5 ขวบ โดยไม่เก็บเงินบำรุง
พ.ศ. 2471 โรงเรียนแบ่งภาคเรียนเป็น 3 ภาค และปิดในวันเทศกาลต่างๆ ตามปฏิทินหลวง และให้นักเรียน แต่งเครื่องแบบอย่างที่แต่งอยู่ทุกวันนี้ ชั้นเรียนมีมัธยมวิสามัญ 2 ห้อง มัธยมสามัญ 6 ห้อง ประถม 3 ห้อง เตรียมประถม 1 ห้อง รวม 12 ห้องเรียน การเรียนของมัธยมวิสามัญแบ่งเป็น 2 สาย ตามหลักสูตรของกระทรวงศึกษาธิการ คือแผนกภาษาและแผนกวิทยาศาสตร์ พ.ศ. 2472 สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ทรงสร้างโรงเรียนราชินีบนขึ้น ได้ย้ายชั้นมัธยมวิสามัญศึกษาจากโรงเรียนราชินีไปเรียนที่โรงเรียนราชินีบน โรงเรียนราชินีจึงเปิดสอนตั้งแต่ชั้นอนุบาลถึงชั้นมัธยมที่ 6 เป็นชั้นสูงสุด ต่อมาได้ตั้งแผนกวิสามัญการเรือนขึ้น ซึ่งได้ยุบเลิกไปใน พ.ศ. 2486 และได้เริ่มเปิดชั้นเตรียมอุดมศึกษาที่ 1 ขึ้นใน พ.ศ. 2489
สมาคมนักเรียนเก่าราชินีในพระบรมราชินูปถัมภ์ได้จดทะเบียนถูกต้องตามกฎหมาย เมื่อพ.ศ. 2483 และใน พ.ศ. 2484 สมเด็จพระศรีสวรินทิราบรมราชเทวี พระพันวัสสาอัยยิกาเจ้า โปรดเกล้าฯ ให้จัดตั้ง "ราชินีมูลนิธิ" ขึ้น มีหม่อมเจ้าพิจิตรจิราภา เทวกุล เป็นประธานกรรมการ และมีกรรมการผู้ทรงคุณวุฒิอีก 8 ท่าน
พ.ศ. 2486 หม่อมเจ้าพิจิตรจิราภา เทวกุล อาจารย์ใหญ่ถึงชีพิตักษัย หม่อมเจ้าอัจฉราฉวี เทวกุล ดำรงตำแหน่งอาจารย์ใหญ่สืบต่อมา หม่อมเจ้าวงศ์ทิพย์สุดา เทวกุล เป็นผู้จัดการโรงเรียนและเป็นประธานกรรมการ "ราชินีมูลนิธิ"
พ.ศ. 2512 หม่อมเจ้าวงศ์ทิพย์สุดา เทวกุล ถึงชีพิตักษัย หม่อมเจ้าอัจฉราฉวี เทวกุล จึงดำรงตำแหน่งผู้จัดการโรงเรียน และประธานกรรมการ "ราชินีมูลนิธิ"